Jan Uuspõld läheb Tartusse

"Jan Uuspõld läheb Tartusse" (rahvusvahelises filmilevis pealkirjaga "186 Kilometers") on 2007. aasta Eesti must komöödia.

Filmi käis kinodes vaatamas esimese kuu jooksul peale esilinastust üle 63 000 kinokülastaja. Vaatajate arv kinos linastamise aastal 2007 oli 73 336. Vaatajate arv televisioonis esilinastusele järgneval aastal oli 116 000.

Sisukokkuvõte
Andekas, kuid alkoholi tõttu tippvormi kaotanud näitleja Jan Uuspõld otsustab lõpetada teleklouni mängimise ning võtta vastu tõsise rolli Vanemuise teatris. Tartu-sõidust saab aga tavatu, kohati liialdustesse kalduv teekond läbi tänapäeva Eesti elu ja Uuspõllu teekond Tartusse osutub aga pööraselt seiklusterohkeks. Oma eksirännakutel kohtab Jan popstaare, poliitikuid, kiimalisi naisi, hulle prohveteid, tapahimulisi maamehi ja tagatipuks koguni Toomas Hendrik Ilvest. Pole siis imestada, et ühel hetkel ei saa Jan enam isegi aru, et kes ta on ja kuhu ta õigupoolest üldse läheb .....

Väljamõeldud tegelaste kõrval astub filmis üles palju Eestis üldtuntud inimesi iseenda, teiste kuulsuste või näitlejate esituses. Peaosalise filmisaatus on inspireeritud tema reaalsest elukäigust.

Jan Uuspõld filmist
Jan Uuspõld: "Enne seda filmi olin ma inimeste jaoks pilasarja "Wremja" Zorro, aga pärst filmi sain Jan Uuspõlluks. See võib tunduda naljana, kuid nii ta oli. Jan Uuspõlluks saamine meeldis mulle väga. Sain endale näitleja ja inimesena kindlama jalgealuse. Sain endale uue hea kaubamärgi. See ei ole hea sõna – kaubamärgi sõna kõlab küüniliselt, nii ei tohiks inimese kohta öelda, kuid paremat sõna mul selle kohta ei ole. Kui ma selle uue kaubamärgi filmist kätte sain, hakkas mu elu ülesmäge minema. Minu jaoks oli Draamateatrist vallandamine tohutu löök. Filmi kaudu sain seda enda jaoks võimalusena kasutada."

Osades

Festivalid  
Filmi osalemine festivalidel:
 goEast - Festival of Central and Eastern European Film (Wiesbaden, Saksamaa), 2007, Võistlusprogramm
 Warsaw International Film Festival (Varssavi. Poola), 2007
 EU Film Festival (Ottawa, Toronto, Vancouver; Kanada), 2007
 KINOSHOCK - Open Film Festival for states of the CIS and Estonia, Latvia and Lithuania (Anapa, Venemaa), 2007 
 Vancouver Film Festival (Kanada), 2007
 Eurocine 27 - ropean film preview, 2007
 TIFF - Transilvania International Film Festival (Cluj, Rumeenia), 2007
 Mumbai Film Festival (India), 2008
 FEBIOFEST - International Film Festival (Praha, Tšehhi), 2008
 Chennai International Film Festival (India), 2008, Programm Balti fookus
 PÖFF - Pimedate Ööde filmifestival (Tallinn, Eesti), 2022, Erilinastus jt.

Viited

Välislingid 
 "Jan Uuspõld läheb Tartusse" (Kuukulgur Film, 2007). Blogi Eesti filmid, 20. aprill 2007
 Wimberg. Kui Jan Uuspõld läks Tartusse. Sirp, 30. märts 2007
 Jan Uuspõld läheb jälle Tartusse! Õhtuleht, 23, detsember 2022.

Eesti filmid
2007. aasta filmid
Eesti komöödiafilmid